﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Împărate Ceresc, Mângâietorule, Duhul Adevărului, Care pretutindenea ești și toate le plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea, și mântuiește, Bunule, sufletele noastre Amin PROGRAMUL LITURGIC ÎN SAPTAMANA 5 - 11 IUNIE 2017 Luni 5 iunie: SFÂNTA TREIME Utrenie și Sfânta Liturghie 8 30 AM Vineri 9 iunie: TAINA SFANTULUI MASLU 6 30 PM La Taina Sfântului Maslu va participa și Parintele IRINEU de la Mănăstirea Ponor, România Sâmbata 10 iunie: Utrenie, Sfânta Liturghie și Parastas Vecernie Duminica 11 iunie: Utrenie și Sfânta Liturghie Arhiereasca 8 30 AM 6 00 PM 8 30 AM Preot Paroh: Marius Daniel Dumitrescu 917 592 2571 – mobil APivuSenNmiei cb2ou0lca1ue7r,CilRaao dnSmefdâarnevtaaa,LiMnitviutirtraogphsoiaelpiAtaarrhlAtIiiMmceiripteraaotsipcDoăluioemfii ciOniaricttaoă ,dd1oe1xe Î pâ EVANGHELIA DIN DUMINICA RUSALIILOR n ziua cea de pe urmă - ziua cea mare a sărbătorii -, Iisus a stat între ei şi a strigat, zicând: Dacă însetează cineva, să vină la Mine şi să bea Cel ce crede în Mine, precum a zis Scriptura, râuri de apă vie vor curge din pântecele lui Iar aceasta a zis-o despre Duhul pe care aveau să-L primească cei ce au crezut în El Căci încă nu era dat Duhul, pentru că Iisus încă nu fusese preaslăvit Deci, mulţi din popor, auzind cuvintele acestea, ziceau: Cu adevărat, Acesta este Proorocul Iar alţii ziceau: Acesta este Hristos Iar alţii ziceau: Nu cumva din Galileea va să vină Hristos? N-a zis oare Scriptura că Hristos va să vină din seminţia lui David şi din Betleem, cetatea lui David? Şi s-a făcut dezbinare în mulţime pentru El Şi unii dintre ei voiau să-L prindă, dar nimeni n-a pus mâinile pe El Deci slugile au venit la arhierei şi la farisei, iar le-au zis aceia: De ce nu L-aţi adus? Slugile au răspuns: Niciodată n-a vorbit un om aşa cum vorbeşte Acest Om Deci le- au răspuns fariseii: Nu cumva aţi fost şi voi amăgiţi? Nu cumva a crezut în El cineva dintre căpetenii sau dintre farisei? Dar mulţimea aceasta, care nu cunoaşte legea, este blestemată! A zis către ei Nicodim, cel ce venise mai înainte la El noaptea, fiind unul dintre ei: Nu cumva Legea noastră judecă pe om, dacă nu-l ascultă mai întâi şi nu ştie ce a făcut? Ei au răspuns şi i-au zis: Nu cumva şi tu eşti din Galileea? Cercetează şi vezi că din Galileea nu s-a ridicat prooroc Şi s-a dus fiecare la casa sa Deci iarăşi le-a vorbit lor Iisus, zicând: Eu sunt Lumina lumii; cel ce Îmi urmează Mie nu va umbla în întuneric, ci va avea Lumina vieţii (Ioan 7, 37 – 53; 8, 12) Cine cade primul in groapa? Sfântul Nicolae Velimirovici povestea istoria unui băcan pe care îl furau la nesfârşit băieţii de prăvălie El îi înlocuia cu alţii, care aveau recomandări excelente, dar şi aceia se dovedeau a fi hoţi Câteodată, îl apuca turbarea sau deznădejdea, şi se plângea la nesfârşit prietenilor negustori Nimeni nu putea să-i dea un sfat potrivit, toţi dădeau din umeri: „Păi ce să-i faci, aşa sunt oamenii de acum!” In cele din urmă, Domnul i-a trimis băcanului un sfătuitor adevărat In oraş au venit nişte călugări ruşi ca să strângă danii pentru mănăstirea lor Au intrat în magazin, şi omul nostru a început să se plângă de băieţii de prăvălie cu nărav rău Un călugăr bătrân l-a privit cu luare-aminte: „Este izbăvire, şi ea se află în tine însuţi! Cu ce măsură mă- sori cumpărătorilor tăi? Dă-le peste măsură, întotdeauna peste măsură, şi atunci nu vei mai fi furat!” Negustorul a fost luat pe nepusă masă: nimeni nu-i dăduse până atunci de înţeles că e furat deoarece şi el fură Ii înşela la cântar pe cumpărători, iar angajaţii îl furau pe el! De atunci a început să procedeze ca negustorii din vremea veche: dădea fiecăruia cu prisos - câteva grame în plus de orez, de zahăr, de cafea sau de alte alimente Şi furturile au încetat! Acum băieţii de prăvălie lucrau cinstit, şi afacerea a început imediat să meargă bine „Tu simţi, conchide sfântul, că bătrânul călugăr ţi-a deschis ochii ca să vezi adevărul, şi s-a pogorât asupra ta binecuvântarea lui Dumnezeu - şi acum, ca un propovăduitor al Evangheliei, înveţi toată negustorimea ” Mi-a rămas întipărită în memorie şi povestirea contemporană „Fiul vândut” E trist să- ţi critici colegii, dar în medicina noastră indiferenţa, venalitatea şi cinismul nu sunt nicidecum nişte rarităţi Iar răsplata nu se lasă aşteptată Un tânăr se întorcea de la serviciu cu maşina Deodată, un pieton imprudent se repede pe carosabil O coliziune puternică, şi sub roţi zace un copil Şoferului i s-a făcut negru în faţa ochilor Il duce repede pe băieţel la spital şi îl imploră pe doctor să-l consulte Doctorul nu se grăbeşte; îl cheamă în camera medicilor şi îi scrie pe o hârtie suma pe care o pretinde pentru serviciile sale, care potrivit legii sunt gratuite „Bine, vă aduc banii, dar vă implor, ajutaţi copilul! Mă întorc cât se poate de repede Domnule doctor, vă rog, moare!” - strigă omul Iată că se întoarce cu suma cerută, intrând în secţie ca o vijelie S-a dovedit că medicul nici nu se apropiase de băieţel Acesta zăcea părăsit în camera de gardă Doar o soră medicală miloasă încerca să păstreze în el ultimele scântei de viaţă „Să mergem să vedem care-i treaba”, a mormăit leneş şi fără chef doctorul lipsit de inimă - însă deodată i s-a zugrăvit pe chip groaza, iar din piept i-a ţâşnit un geamăt de deznădejde: pe targă murea propriul lui fiu, iar el pierduse vremea, şi nimeni nu-l mai putea ajuta pe nefericit! Toată viaţa dinainte a trecut ca un film prin faţa ochilor tatălui vinovat Acesta a încărunţit De câte ori nu adusese acasă bani câştigaţi în mod necinstit, pe care îi smulgea de la pacienţi în schimbul speranţei de supravieţuire?! De câte ori nu profitase de pe urma necazului altora, strângând moştenire pentru fiul său?! Şi pentru ce?vAşadar, înainte de a săpa groapa altuia în gând, şi cu atât mai mult în mod real, să ţinem cont: primul ajunge în groapă cel ce o sapă Cu adevărat, cine sapă groapa altuia cade singur în ea, şi când cineva rostogoleşte o piatră, aceasta se prăvăleşte tot peste el (Pilde 26,27) Precum voiţi să vă facă vouă oamenii, faceţi-le şi voi asemenea căci cu ce măsură veţi măsura, cu aceeaşi vi se va măsura (Lc 6,31,38) Iată nişte versuri grăitoare ale unui autor necunoscut: „Să nu faci rău, căci ca un bumerang se va întoarce Să nu scuipi în fântână, căci o să bei din ea Să nu-l jigneşti pe cel mai mic ca tine - Dacă va trebui cândva să-i ceri ceva? Să nu-ţi trădezi prietenii, câ-i pierzi, Şi dacă-i pierzi pe cei iubiţi nu-i mai recapeţi Să nu te minţi pe tine însuţi: o să vezi Că prin minciună singur te trădezi!” Mi-a căzut odată sub ochi o parabolă contemporană, într-una din variantele căreia se întrevăd motive creştine - fiindcă principalul constă nu în detalii, nu în personaje, nu în subiect, ci în sensul moral Alegoria nu trebuie înţeleasă literal Un om - să-l numim Maxim - nutrea trei vise ambiţioase: să aibă o muncă bine plătită, să se însoare cu o femeie frumoasă şi să devină celebru în toată lumea Odată, pe o iarnă geroasă, Maxim se grăbea să ajungă la sediul unei firme importante, pentru un interviu Deodată, chiar în faţa lui a căzut un bărbat în vârstă Maxim s-a gândit că cel mai probabil e vreun beţiv, şi nu l-a ajutat să se ridice La întâlnirea programată nu a întârziat, dar interviul a eşuat şi funcţia pe care o dorea nu i-a revenit Altădată, într-o seara de vară, Maxim se plimba prin oraş Văzând o trupă de artişti de stradă, s-a oprit ca să se delecteze de priveliştea veselă, pasionantă După ce s-a terminat spectacolul au răsunat aplauze, şi mulţimea a început să se împrăştie Şi Maxim a dat să plece, dar cineva i-a atins cu sfială umărul Eroina principală a spectacolului, o artistă bătrână, a început să-l întrebe dacă i-a plăcut spectacolul, dacă a fost mulţumit de jocul actorilor Maxim n-a vrut să discute cu ea, ci i-a întors spatele cu dezgust In fine, într-o seară ploioasă Maxim se grăbea acasă de la ziua de naştere a unui prieten Obosit, visa la o baie parfumată, la aşternutul cald şi confortabil Deodată, a auzit tânguiri înăbuşite: plângea o femeie care stătea pe bancă lângă casa lui Fără umbrelă Singură cu durerea ei A cerut ajutor de la Maxim: nu-i trebuia decât cineva care s-o asculte Maxim şovăia In gând vedea baia şi aşternutul, şi a intrat repede, fără să spună nimic, în scara blocului Egoistul a dus o viaţă nefericită şi nimicnică După moarte a auzit glasul conştiinţei: „De Ia tine nu se cereau decât mâna, ochii si inima Iti aduci aminte de omul care a căzut în iarna aceea, când era polei pe drum? Era directorul general al firmei la care voiai să te angajezi Te aştepta o carieră ameţitoare Tot ce se cerea de la tine era mâna ta Iţi aduci aminte de bătrâna artistă de stradă care s-a legat de tine cu întrebările ei? Era de lapt o tânără actriţă care s-a îndrăgostit de tine la prima vedere Vă aştepta un viitor fericit, copii, dragoste nestinsă Tot ce se cerea de la tine erau ochii tăi Iţi aminteşti de femeia care plângea lângă scara ta în seara aceea ploioasă? Era o scriitoare celebră, care trecea printr-o criză familială şi avea foarte mare nevoie de sprijin Dacă i-ai fi încălzit sufletul cu vorbe înţelepte de mângâiere, ar fi scris o carte şi ar fi povestit despre întâmplare Cartea ar fi devenit cunoscută în toată lumea, şi pe primele pagini ar fi apărut numele persoanei care a inspirat-o pe autoare Tot ce se cerea de ia tine era inima ta, dar tu ai fost neatent şi nepăsător Fericirea are chipul unei enigme ” Tristă parabolă! Câte ocazii pierdem din vina egoismului nostru, şi cât de mare este plata pentru împietrirea inimii! Este absurd, se înţelege, să presupunem că pe lumea cealaltă vor fi aprobate planurile noastre venale, dorinţele noastre orgolioase şi ambiţiile noastre samavolnice Domnul nu binecuvântează pofta trupului, pofta ochilor şi trufia vieţii (In 2, 16) Oricum, vom afla răspunsurile la întrebările care ne frământă Va deveni clar şi felul în care ar fi decurs viaţa noastră dacă n-am fi păcătuit Necazul este că uşile pocăinţei vor fi atunci închise deja, în ce ne priveşte, pe veşnicie KONSTANTIN V ZORIN